奉和聖製喜雨
作者：張九齡
朝代：唐

paragraphs: 艱我稼穡，載育載亭。
隨物應之，曷聖與靈。
謂我何憑，惟德之馨。
誰云天遠，以誠必至。
太清無雲，羲和頓轡。
于斯烝人，瞻彼非覬。
陰冥倏忽，沛澤咸洎。
何以致之，我后之感。
無皐無隰，黍稷黯黯。
無卉無木，敷芬黮黤。
黃龍勿來，鳴鳥不思。
人和年豐，皇心則怡。
豈與周宣，雲漢徒詩。